Liviya milliy armiyasi qo‘mondoni marshal Xalifa Haftar o‘z qo‘shinlariga "terrorchilardan ozod qilish uchun" Tripoliga hujum qilishga buyruq berdi. Bu haqda "Al-Arabiya al-Hadas" telekanali xabar berdi. Avvalroq Liviya poytaxtini nazorat qilib turgan milliy kelishuv hukumati sharqiy kuchlarning g‘arbga harakati haqidagi bayonotidan so‘ng umumiy harbiy tayyorgarlik e’lon qilgandi. 2011 yilda Muammar Qazzofiy o‘ldirilganidan so‘ng Liviyada siyosiy inqiroz boshlandi. Hozirda mamlakatda qo‘shhokimiyat hukmronlik qilmoqda. Sharqda parlament, poytaxt Tripolida esa BMT va Yevroittifoq qo‘llab-quvvatlashi ostida tashkil etilgan hukumat hokimiyat tepasida.